****

**Bilag 1.**

### Referat

### Afdelingsbestyrelsesmøde

### Torsdag den 3. september fra 9.00 – 15.00

**Dagsorden og referat:**

1. **Velkomst ved Ulla Gram:** Dejligt at mødes igen. Vi har taget forbehold, og retningslinjer er overholdt.

Der er portionsanretninger, og bestemte toiletter blev anvist.

Afbud: Lene Rasmussen (Dennis deltager) Leif (Jan deltager).

1. **Valg af ordstyrer** (Lene Blume og Lotte)***.* Referent (Jytte**).
2. **Referater:**

* Bestyrelsesmødet den 4. juni 2020 *– bilag 1.*

Godkendt.

1. **Coronasituationen:**

Hvordan er det gået, hvad er den aktuelle status, og hvilke tanker gør ledelsen sig i forhold til:

* Personalet: Silkeborg og Skanderborg kommuner er orange (på grund af smitte trykket) on/off. Det betyder, vi har lagt nogle forsigtighedsprincipper ind over vores arrangementer.

Berit fortæller, at der har været et godt samarbejde mellem faglig og A-kassen om genåbningen.

Det har været vigtig, vi havde fælles retningslinjer.

Samtaler med ledige foregår stadigvæk telefonisk. Det udfordrer, da nærhedsprincippet forsvinder.

Servicen gennem telefonen skal være ekstra god, for at medlemmet oplever det som en god samtale.

Nogle samtaler holdes her i huset. Her gælder samme retningslinjer som i faglig.

Ledigheden steg under coronaen. Dog ikke så voldsom. Det var særligt vikarer, der blev ledige.

Det er ved at udligne sig igen. Vi er nede på 3% ledige.

Det er projekter sammen med AOF, hvor de ledige får sparring til at kunne komme videre.

* Medlemmer:

Generalforsamlinger: Vi håber, at de kan afholdes. Det skal være steder, hvor gældende retningslinjer overholdes. Det kan godt være, at det bliver uden spisning.

Beslutningerne er sendt i en mail til alle medlemmer:

**Mailteksten sættes ind.**

Fra et bestyrelsesmedlem: Der har været medlemmer, der er hårdt ramt. Deres arbejdspladser er lukket ned, og medlemmer sendes ud på andre arbejdspladser. Det er blevet oplevet som man er blevet misbrugt.

Det har ikke handlet om nødberedskab – det har været alt fra rengøring til andre forefaldende opgaver.

* Personalet: det bliver løbende afgjort, hvornår vi arbejder hjemmefra.

Medlemmer skal bestille tid til samtaler, hvis der skal være fysisk fremmøde – vi har så et bestemt lokale, hvor mødeansvarlig spritter af efter mødet.

Det er en balancegang mellem ikke at blive hysteriske – men også passe på hinanden. Vores medlemmer arbejder jo ude i fronten.

* Møder og kurser:

Det betyder at TR-uddannelser ikke gennemføres, når kommunerne er orange. I de tilfælde kan vi heller ikke sende TR på uddannelse i andre afdelinger.

Stormøder/konferencer i FOA regi er også aflyst. Det er et forsigtighedsprincip.

1. **Status på personalesituationen:**

* Louise har sagt op, da hun efter barsel har fået andet arbejde tættere på hendes bopæl.

Den stilling indeholder blandt andet det administrativ omkring TR.

Det kræver, at man kender til det at være TR, og at man har teknisk flair.

Det bliver fremadrettet en konsulentstilling.

Mona der er ansat i vores hus, har takket ja til at få stillingen.

Det betyder, vi skal ud og finde én, der kan være først på telefonerne. Gerne én som kender til en af vores store overenskomstområder.

* Sektorformand i pædagogisk sektor Jytte går på efterløn. Der er ikke slut dato på endnu. Jytte er ordinær på valg til sektorens generalforsamling den 11. november. Der skal så på den generalforsamling vælges ny formand.

1. **Status omkring grunden:**

Dette er et lukket punkt. Bestyrelsen drøftede det.

1. **Diverse orienteringspunkter og drøftelsespunkter fra ledelsen**

* Budgetsituationen i Skanderborg, Silkeborg og Region Midtjylland.

**Silkeborg:** Det er mange og voldsomme forslag, der er i reduktionsforslaget. Der er allerede nu bragt forslag fra reduktionskataloget i anvendelse. De midlertidige pladser på Fuglemosen er allerede lukket.

Der er planer om lukning af daghjemmene. Her savnes en procesplan, da der bliver tale om omplaceringer/afskedigelser. Her kan være tale om væsentlige vilkårsændringer.

Der er ansættelsesstop i flere områder.

Der er pres på børneområdet, da der mangler pladser.

Der er ind sent mange høringssvar.

**Skanderborg:** Forslag til skolestruktur giver meget debat. Der er stor mangel på pladser til børn i

0-6-årsalderen.

På Sølund bliver der kigget på taksterne. Det er et ønske fra de kommuner, der har købt pladser til borgerne. Det på trods af, der er venteliste på pladser på Sølund.

Der har været forslag om børn skal i Børnehave ved 2,9 år – det er der lavet høringssvar om.

**Regionen:** Der er lavet økonomiske aftaler. Det ser mere positiv ud. der er laveet fornuftige budgetfremskrivninger.

* **Ytringsfrihed og samarbejdet i regionen.** Der er i øjeblikket meget debat i offentlige medier om ytringsfrihed omkring en afskedigelse af en overlæge.

Der er megen tale om ytringsfrihed i øjeblikket.

Der kan ikke tales om selve personalesagen med den afskediget overlæge.

Den pressemeddelelse, der er sendt ud fra hospitalsledelsen i forbindelse med afskedigelsen af en overlæge, indeholder oplysninger, der ikke er hold i.

Personale, der har udtalt sig om den pressemeddelelse, bliver kaldt til samtale. Med risiko for afskedigelse.

Der ligger en udtalelse fra ombudsmanden på, hvad man må udtale sig om.

Det kan være en opmærksomhed, at det gøres fra privat mail og som privat person.

Der blev spurgt ind til, hvordan arbejdsmiljøet er hos faggrupperne.

Det skal i HMU tales om, hvordan man kan agere/agerer i sådanne situationer.

* Den lokale udvikling i oprettelsen af **lokale Faglige Hovedorganisationer**, herunder struktur og økonomi.

Planen er fra januar er det ikke LO men FH. Der foregår i denne tid drøftelser mellem LO Randers og Djursland og LO Silkeborg og Faurskov.

Det drøftes blandt andet, hvordan det kan lokal forankres.

Skanderborg er en del af LO Århus, derfor bliver Skanderborg en del af FH Århus.

* **AUB (Arbejdsgivernes uddannelses Bidrag)** er midler, der finansierer og administrerer en række refusions- og tilskudsordninger på erhvervsuddannelsesområdet. Formålet er at skaffe flere praktikpladser.

Der er lavet en trepartsaftale om AUB-midlerne, da der gennem nogle år har samlet sig en pulje, der ikke er blevet brugt. Det er 6.5 milliarder i puljen.

Afdelingens samarbejder med Silkeborg og Skanderborg kommune om, uddannelse af SOSU-hjælpere der kan uddannes til SOSU assistenter.

Afdelingen samarbejder også med de to kommuner om, pædagogmedhjælpere der kan uddannes til pædagogiske assistenter – i den pulje kunne der godt være omsorgsmedhjælpere og dagplejere.

Kommunerne er interesseret i at få gang i uddannelserne.

* **Projekt Bevæg dig – sammen:** et projekt med Silkeborg kommune, jobcentret, DGI, FOA, 3F, Frivillig center, sundhedshuset og unge guiden.

Det skal forsøge om fysisk og mental aktivitet kan sikre ansatte bliver sygemeldte med risiko for at blive udstødt af arbejdsmarkedet.

Lone Smedegaard sidder med i styregruppen.

Man kan få et lille tilskud til træning.

Det kan både være i lokalforeninger, fitness centre, små hold lokal forankret eks. pilates, mensendieck og lignede.

Der skal arbejdes med eventuelle barriere den enkelte kan have. Når man har ”skavanker”, så kan det godt være, at ens selvbillede er lidt krakeleret, og derfor skal der også arbejdes med barriererne.

1. **Afdelingsbestyrelsesmøder i 2020**

* torsdag den 3. september
* torsdag den 8. oktober mulighed er den 5. oktober kl. 9.00 til 13.00

**Det blev besluttet, at det bliver den 5. oktober kl. 9 – 13. Husk at ændre det i din kalender.**

* torsdag den 3. december

1. **Eventuelt:**

FOA Silkeborg-Skanderborg har 100-års jubilæum i 2021. Det er overvejet, at det kunne markeres på generalforsamlingen. At der bliver slået søm i en kommende ny fane – måske af Mona Strib. Måske nogle talere udefra (samarbejdspartner).

Punktet dagsordensættes senere.

Der blev spurgt til, hvordan det går med lønforhandlingerne:

**Silkeborg:**

Pædagogmedhjælperne og pædagogiske assistenter fik forbedringer i forhåndsaftalen.

Dagplejerne ville gerne have haft det samme, men det blev afvist af ledelsen, så nu kommer der individuelle forhandlinger. TR er ved at indsamle forslag fra kollegaerne.

På SOSU-området er der gang i forhandlinger om forhåndsaftalen. Hvis TR afviser forslaget, så skal der gang i individuelle forhandlinger.

**Skanderborg:**

Pædagogmedhjælperne og pædagogiske assistenter fik forbedringer i forhåndsaftalen.

Dagplejen her skal være individuelle forhandlinger.

SOSU her vil arbejdsgiveren gerne udsætte det til august 21. Da der i 2021 skal forhandles overenskomst, så SKAL der forhandles i år.

I begge kommuner arbejdes der på at få forhåndsaftaler for lederne.

I Corona tiden har der været en del skype møder.

Også med FOA. Kan de passe, at FOA ikke skal sørge for, at vi har det rigtige udstyr til rådighed?

Det er arbejdsgiveren, der skal sikre, at TR/FTR har de fornødne muligheder. I skal også kunne sende sikker post – det kan man ikke fra ”dele PC”.

1. **Evaluering:**

*Referent Jytte*